
Sesungguhnya nafsu ammarah yang bertapak di 
lubuk hatiku masih belum mahu mener im a 
nasihat; 

Kerana jahilnya dari peranan peringatan 
yang dibawa oleh uban dan hari tua. 

Kelihatannya, diriku masih belum membuat apa- 
apa persiapan (amal soleh) untuk meraikan tetamu 
(uban); 

Yang telah lama bertapak dikepalaku dan 
nampaknya tetamu itu sudah tidak mahu 
beredar dari situ. 

Seandainya aku tahu bahawa aku belum dapat 
menghormati tetamu tadi (uban); 

Sudah tentu uban itu akan kututupi dengan 
warna inai. 

Siapakah kiranya yang dapat menolongku untuk 
mengawal keganasan nafsu; 

Sepertimana kuda yang garang itu dapat 
dikawal dengan tali hidungnya. 

Maka janganlah engkau sekali-kali mengharapkan 
nafsu itu dapat dikalahkan dengan memperturutkan 
kehendaknya; 

Bagaikan makanan tidak akan dapat memuaskan 
nafsu makan, bahkan ia akan ketagihan bila diberi 
makan. 

Dan nafsu itu seperti kanak-kanak jikalau engkau 
biarkan ia akan terus menyusu sampai ke tua; 

Suka menyusu tetapi jika engkau berhentikan, ia 
akan berhenti. 

Maka kendalikanlah hawa nafsumu dan jangan 
diberikan kesempatan kepadanya untuk menguasai 
engkau; 

Kerana jika ia berkuasa, sudah pasti ia akan 
membuta dan menulikanmu. 

Jagalah nafsumu baik-baik walaupun ia telah berlegar 
dalam ruang ketaatan; 

Kerana bila ia sudah menguasai suasana ia akan 
memesongkan tujuan ketaatan. Maka jangan 
engkau lengah dari menguasainya. 

Berapa banyak ia telah menipu orang. Ia menyajikan 
makanan yang kelihatannya segar, padahal di 
dalamnya ada racun yang membunuh; 

Bukankah racun selalunya diletakkan pada 
makanan yang lemak-lemak (yang sedap-sedap). 

Oleh itu curigalah kamu dari tipu helahnya, sama ada 
melalui lapar atau kenyang; 

Kerana barangkah lapar itu lebih jahat dari 
kenyang. 

Biarlah air matamu kering dari menangisi dosa, 
kerana sudah sekian lama ia kenyang; 

Dengan maksiat dan tetaplah engkau menjaga 
penyesalannya (taubatnya). 

Lawanlah nafsu dan syaitan dan jangan kau turuti 
keduanya; 

Seandainya keduanya menasihatimu, maka 
jangan engkau hir aukan. 

Jangan engkau ikuti keduanya, sama ada sebagai 
musuh atau sebagai hakim; 

Kerana engkau tahu bagaimana helah musuh dan 
permainan ha ki m. 

Aku meminta ampun akan Allah dari dosa 
perkataan yang tidak diiringi dengan amalan; 

Kerana hal itu sama dengan mencari keturunan 
dengan cara berkahwin dengan orang yang 
mandul. 

Dosaku terlalu berat, kerana aku menyuruh engkau 
melakukan kebaikan tetapi aku tidak 
melaksanakannya; 

Dan aku menyuruh engkau supaya Istiqamah 
(tetap pendirian) tetapi aku sendiri belum tetap 
pendirian. 

Duhai malangnya nasibku, bila bekalan belum 
dibuat untuk menghadapi kematian; 

Dan sebenarnya aku tidak solat atau puasa 
kecuali yang wajib-wajib sahaja. 

